|  |
| --- |
| Modtager: |

Værdiregulering standardnotat

I forbindelse med afstemning og gennemgang at statuskonto [XXX XXX XX] er der fundet uoverensstemmelse imellem saldoen på statuskontoen og saldoen på [det materiale], som statuskontoen skal afstemmes til. Forskellen er en difference på X,XX kr.

Statuskontoen ønskes reguleret med +/- X,XX kr

Differencen skyldes [vælg en af følgende]:

1. fejlposteringer, som er konstateret ved bilagsnummer 3xx bogført den dd.mm.åååå. som skyldes en 1) administrativ fejl eller 2) en systemfejl
2. manglende bogføring/udligning af statuskontoen
3. mindre differencer, som skyldes forskel i faktisk afregning og opgjorte gælde og tilgodehavender

Værdireguleringer til faktisk saldo såsom kursreguleringer, valutakurs eller værdireguleringer jf. Indenrigs- og boligministeriet (IM) budget og regnskabssystemet for kommuner, skal kun forklares, hvis reguleringen er af en væsentlig karakter (over 100.000).

Alle værdireguleringer er nødvendige for at skabe sammenhæng imellem kommunens balance og de faktiske værdier af aktiver og passiver.

Det erklæres, at værdiregulering kun har balancemæssige betydning, og ikke er et tab eller en afskrivning, der skal føres i driften, samt at IMs regler for området generelt er overholdt i relation til værdireguleringen.

Samtidig med denne erklæring fremsendes sidste afstemning af statuskontoen, hvor værdiregulering indgår i afstemningen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Budgetansvarlig leders underskrift Afstemmers underskrift

**Vejledning.**

**Hvad er værdiregulering**

Værdiregulering er alle de bevægelser på balancen, der ikke tælles med i balanceforskydningerne, der fremgår af bl.a. hovedoversigten.

**Hvornår kan der værdireguleres**

Værdiregulering foretages af statuskonti, hvor der ikke kan ske almindelig kontering, for at udligne poster, eller for at få saldoen på statuskontoen til at stemme med de ”officielle” værdifastsættelser. Det kan være eksterne forhold, som eksempelvis ændring af tilgodehavende eller gæld som var baseret på skøn, eller forhold som Social- og Indenrigsministeriet har taget stilling til, skal værdireguleres ved periodeafslutningen.

Men det kan også være poster, hvor der fra et system er indlæst forkert dobbelte beløb eller slet ingen. I denne situation, kan det være svært at få systemet til at genindlæse de rigtige poster, og det er derfor nødvendigt at værdiregulere saldoen på statuskontoen, for at der er saldomæssig sammenhæng imellem, det der står på statuskontoen, og det værdien reelt er (sædvanligvis opgjort på samlede konteringslister, afstemningslister eller beholdningsoversigter, fra det system der har indlæst forkert.)

Værdiregulering kan også foretages, hvis der i andre år, er sket en konteringsfejl eller slet ikke er sket de nødvendige konteringer eller udligninger. Isoleret henstår en post, på din statuskonto, som ikke skal eller kan konteres ud i det regnskabsår du er i. Og derfor bedst reguleres på plads, så statuskontoen afspejler den reelle værdi, uden der sker en reel balanceforskydning.

Behovet for værdiregulering kan også opstå, hvis værdier (penge etc.) bortkommer eller bliver stjålet. Vi har en registrering af alle beholdninger af kontanter og indestående i pengeinstitutter på statuskonti - og hvis der bortkommer eller stjæles af kontantkassen, skal statuskontoen værdireguleres med samme sum som der er forsvundet/stjålet.

En værdiregulering kan også accepteres, hvis det er begrundet i afrunding ved afregning af gæld eller tilgodehavender. Der kan nævnes skatter og afgifter, som eksempel, men det kan også være begrundet i andre typer af gæld eller tilgodehavender, hvor mindre differencer gør afstemning umulig, og der ikke kan søges løsning, på grund af manglende informationer eller forhold vi ikke kan få dybere indsigt i. Beløbene skal være små og skal minde om øredifferencer, som typisk er fra 0,01 til 10 kr.

**Begrænsninger**

At alle værdiregulering ikke må have driftsmæssig betydning, betyder at det der søges værdireguleret, ikke kan skønnes eller vurderes som en driftsudgift eller indtægt, som bare ikke er ført i det rigtige regnskabsår.

Derfor må værdiregulering aldrig træde i stedet for korrekt bogføring af indtægter og udgifter. Et tab af tilgodehavende som konstateret overfor en borger eller en virksomhed, skal håndteres som almindelig afskrivninger og tab, som behandles i Borger- og Ydelsescentret.

Værdiregulering må heller ikke træde i stedet for korrekt konteringer på balancen. Hvis der er beskrevet konteringsregler, som muliggør almindelig kontering af bevægelsen, skal dette gøres i stedet for en værdiregulering.

**Omverdenens værdifastsættelse**

Værdifastsættelsen og ændringer af gæld eller tilgodehavender afhænger af omverdenens holdning til værdier. Det vil oftest være værdifastsættelser vi ingen indflydelse har på. Men vi har stadig noget forkert stående på balancen, som værdi, og det skal derfor værdireguleres så vores gæld og tilgodehavende stemmer med omverdenens opgørelse af gælden eller tilgodehavendet. Det kan enten være kursværdien, aktieværdien, egenkapitalen eller valutakursen m.fl.